Γονείς/Κηδεμόνες

Όπως συζητήσαμε το Μάιο, το Σχολικό Συμβούλιο της Επαρχίας του Τορόντο (ΣΣΕΤ/TDSB) θα ζητήσει από όλες τις οικογένειες να συμπληρώσουν μία Αίτηση Επιλογής για διαδικτυακή ή για δια ζώσης μάθηση για το σχολικό έτος 2021-2022.

Κατά τη διάρκεια των τελευταίων εβδομάδων τα κρούσματα COVID-19 στο Τορόντο συνέχισαν να μειώνονται και είδαμε σημαντική πρόοδο με τα εμβόλια στους ενηλίκους και στα παιδιά ηλικίας 12-17 ετών. Αυτά είναι ενθαρρυντικά νέα και ανυπομονούμε να επανασυνδέσουμε όλους τους μαθητές με τα κατ’ οίκον σχολεία τους ή να τους καλωσορίσουμε από κοντά το Σεπτέμβριο.

Παρόλο που οι αιτήσεις για διαδικτυακή διδασκαλία θα ικανοποιούνται όπου κρίνεται απαραίτητο, συνιστάμε ανεπιφύλακτα σε όλους τους μαθητές να επιλέξουν τη δια ζώσης μάθηση. Με βάση τα δεδομένα του ΣΣΕΤ για το πώς οι μαθητές μαθαίνουν καλύτερα και με βάση τα διαθέσιμα δεδομένα για τους μαθητές που επιστρέφουν στη μάθηση δια ζώσης, είμαστε βέβαιοι ότι αυτή είναι η καλύτερη επιλογή για τους μαθητές, μετά από αυτή τη γεμάτη προκλήσεις χρονιά.

Οι οικογένειες μπορούν να συμπληρώσουν την Αίτηση Επιλογής για διαδικτυακή ή για δια ζώσης μάθηση διαδικτυακά, από την Πέμπτη, 5 Αυγούστου έως την Πέμπτη, 12 Αυγούστου.

Την Πέμπτη, 5 Αυγούστου, θα σας στείλουμε ένα ηλεκτρονικό μήνυμα με το σύνδεσμο για την Αίτηση Επιλογής. Οικογένειες με δύο ή περισσότερα παιδιά θα λάβουν ξεχωριστό μήνυμα και σύνδεσμο για κάθε μαθητή. Οι οικογένειες πρέπει να συμπληρώσουν την Αίτηση Επιλογής, χρησιμοποιώντας το σύνδεσμο που θα σας στείλουμε.

Αυτοί που δεν έχουν καταχωρημένη ηλεκτρονική διεύθυνση με το ΣΣΕΤ θα λάβουν ένα τηλεφώνημα μεταξύ 10 και 12 Αυγούστου, για να συμπληρώσουν την Αίτηση Επιλογής. Εάν δε λάβουμε συμπληρωμένη Αίτηση Επιλογής έως τις 12 Αυγούστου, θα τοποθετήσουμε τους μαθητές σε δια ζώσης μάθηση.

Σας ευχαριστούμε για τη συνεργασία σας στην προσπάθεια όλων μας να προετοιμαστούμε για μια ομαλή έναρξη της σχολικής χρονιάς.

Για περισσότερες πληροφορίες, παρακαλούμε επισκεφτείτε τον ιστότοπο [www.tdsb.on.ca/School-Year-2021-22/2021-22-Selection-Form](http://www.tdsb.on.ca/School-Year-2021-22/2021-22-Selection-Form).